Premi da litteratura a Benedetto Vigne

La Fundaziun Premi grischun da litteratura, fundada il 1997 da la sora optimista Milly Enderlin, conceda mintg'onn ina distincziun dotada cun 10000 francs. Il Premi grischun da litteratura 2007 va a Benedetto Vigne, Turitg - Salouf. Benedetto Vigne survegn il premi en renconuschientscha da sias activitads multifaras sco autur, chantautur, cumpositur da texts da different gener, schurnalist, redactur, translatur e sco cun iniziant dals Dis da litteratura a Domat.
In per exempels or da l'ovra da Benedetto Vigne: Il mund suenter Laax ed auters patratgs davart scuntradas ed entupadas, essay en Litteratura 14, 1991; Perdunanza gronda a Trantertemp/Kirchweihfest in Zwischenzeiten, impuls radiofonics, rum./tud., en revista metaphora, 1998; Il radi malsaun, essay, en Litteratura 23, 2000; Ils umets/Männchen, Chaliras/Hitze, prosa curta, rum./tud., en Litteratura 22, carnet nr. 21, 1998; Wie die Rätoromanen auf den Rock kamen, cronica, tudestg, en Das Schweizer Rockhandbuch, Wabern, 1996. (www.litteratura-rumantscha.ch/indexscript)

[Pagina rumantscha]